**RÁMCOVÁ ZMLUVA**

**O DIELO A POSKYTNUTIE SLUŽIEB**

uzatvorená v zmysle § 2 ods. 5 písm. g) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, § 536 a § 269 ods. 2 zákona č. 513/1991 Zb. Obchodného zákonníka v znení neskorších predpisov

(ďalej len ako **„Zmluva“**)

**Zmluvné strany:**

**Objednávateľ:**

Názov: **Banskobystrický samosprávny kraj**

Sídlo: Námestie SNP 23, 974 01 Banská Bystrica

IČO: 37 828 100

Zastúpený: Ing. Ján Lunter, predseda

DIČ: 2020919098

Bankový účet: ................................

Kontaktná osoba: Mgr. Matej Hruška, PhD., tel.: +421 944 237 340,

e-mail: matej.hruska@bbsk.sk

(ďalej ako **„Objednávateľ“)**

**a**

**Poskytovateľ:**

Názov: ............................

Sídlo: .........................................

IČO: .......................

Registrácia v: Ministerstvo vnútra SR, registračné číslo: .....................................

Zastúpený: ....................................

Bankový účet: ......................................... vedený vo .............. banka

Kontaktná osoba: ......................., ......................, email ...........................

(ďalej ako **„Poskytovateľ“**)

(Poskytovateľ a Objednávateľ spolu aj ako **„Zmluvné strany“** a každý samostatne aj ako **„Zmluvná strana“**)

**Článok I.**

**Predmet Zmluvy**

1. Táto Zmluva je uzavretá na základe verejného obstarávania, ktoré uskutočnil Objednávateľ ako výsledok zadávania podlimitnej zákazky postupom podľa § 108 ods. 1 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej aj len „ZVO“) vyhláseného výzvou na predkladanie ponúk zverejnenou vo Vestníku verejného obstarávania č. ........... dňa ......... pod zn. oznámenia ........ na predmet zákazky „Vypracovanie koncepčného dokumentu „Koncepcia uplatnenia SMART princípov v rozvoji verejných politík Banskobystrického samosprávneho kraja“ a poskytovania konzultačnej činnosti“.
2. Cieľom tejto Zmluvy je zabezpečenie vypracovania koncepčného dokumentu „Koncepcia uplatnenia SMART princípov v rozvoji verejných politík Banskobystrického samosprávneho kraja“ a poskytovania konzultačnej činnosti vo vymedzených oblastiach pre Objednávateľa.
3. Predmetom tejto Zmluvy je:
4. záväzok Poskytovateľa vypracovať koncepčný dokument „Koncepcia uplatnenia SMART princípov v rozvoji verejných politík Banskobystrického samosprávneho kraja“ (ďalej ako **„Dielo“**), v rozsahu požiadaviek na dokument:

* **Metodická časť** - obsahuje popis a nastavenie procesov a postupov na strane Banskobystrického samosprávneho kraja (ďalej aj len „BBSK“), nevyhnutných pre úspešnú realizáciu a implementáciu výstupov analýzy (spôsob zapojenia relevantných stakeholderov s uplatnením princípov partnerstva v rámci regiónu, spôsob identifikácie strategických potrieb BBSK v oblasti SMART riešení, spôsob identifikácie globálnych cieľov, spôsob identifikácie a nastavenia cieľov a míľnikov a pod.)

**Podmienky**: zaslanie na pripomienkovanie Banskobystrickému samosprávnemu kraju

**Termín**: najneskôr do **1 mesiaca** od nadobudnutia účinnosti Zmluvy

* **Koncepčná časť** – analýza a hodnotenie východiskovej situácie vo väzbe na existujúce relevantné stratégie a koncepcie, zhodnotenie súčasného stavu a súčasných optimalizačných, technických a technologických riešení vrátane využívania riešení SMART princípov v území, s ohľadom na realizovaný výkon verejnej moci a poskytované verejné služby vymedzené kompetenčným rámcom VÚC a to v každej z oblastí kompetencií (oblasti: pozemné komunikácie a doprava, školstvo, zdravotníctvo, územné plánovanie, kultúra, sociálna pomoc, cestovný ruch, regionálny rozvoj, energetika, životné prostredie a adaptácia na zmenu klímy, cirkulárna ekonomika, koordinácia SMART aktivít (komunikácia s obyvateľmi a participácia), potreby Úradu BBSK (GIS, regionálna dátová platforma a pasport majetku), SMART ekonomika (inovácie a rozvoj podnikateľského prostredia a financovanie v regióne) ako aj preneseného výkonu štátnej správy v stanovenej štruktúre:
  + **analýza súčasného stavu regiónu** s ohľadom na možnosti aplikácie princípov SMART politík v regióne, vrátaneanalýzy platných strategických dokumentov (Program sociálneho, ekonomického a kultúrneho rozvoja územia samosprávneho kraja; Regionálna integrovaná územná stratégia; Regionálna inovačná stratégia; Rozvoj cyklistickej dopravy; Plán udržateľnej mobility; Územný plán veľkého územného celku Banskobystrický kraj a ďalšie, ako aj ekvivalentné dokumenty platné pre okresné mestá na území BBSK) na úrovni vyššieho územného celku a strategických dokumentov nadregionálneho charakteru s dopadom na riešené územie samosprávneho kraja.
  + **analýza strategických potrieb BBSK** v kontexte vykonávaných kompetencií VÚC (povinné oblasti: pozemné komunikácie a doprava, školstvo, zdravotníctvo, územné plánovanie, kultúra, sociálna pomoc, cestovný ruch, regionálny rozvoj, energetika, životné prostredie a adaptácia na zmenu klímy, cirkulárna ekonomika, koordinácia SMART aktivít (komunikácia s obyvateľmi a participácia), potreby Úradu BBSK (GIS, regionálna dátová platforma a pasport majetku), SMART ekonomika (inovácie a rozvoj podnikateľského prostredia a financovanie v regióne) s ohľadom na možnosti aplikácie princípov SMART politík v regióne.
  + **dátový audit** - analýza dátových zdrojov nevyhnutných pre napĺňanie strategických potrieb v jednotlivých kompetenciách BBSK pri uplatňovaní SMART princípov; prehľad dostupných a využiteľných dátových zdrojov na úrovni BBSK, Slovenska a EÚ a možnosti ich prepojenia s novými technológiami.
  + **príklady dobrej praxe** zo Slovenska a zahraničia vrátane schválených strategických a koncepčných dokumentov na regionálnej alebo národnej úrovni, využiteľných v podmienkach BBSK;

**Podmienky**: zaslanie na pripomienkovanie Banskobystrickému samosprávnemu kraju; absolvovanie stretnutí s relevantnými kľúčovými partnermi pre definovanie potrieb, cieľov a priorít BBSK - za týmto účelom Poskytovateľ za účasti Objednávateľa a podľa jeho zadania zrealizuje minimálne **6** stretnutí s kľúčovými subjektami v regióne a zapracuje výstupy z týchto stretnutí do Diela.

**Termín**: verziu so zapracovanými pripomienkami odovzdať najneskôr **do 4 mesiacov** od nadobudnutia účinnosti Zmluvy

* + **zmapovanie existujúcich a možných technologických riešení** relevantných pre región (s dôrazom na „Internet vecí“ (IoT) technológie vo verejnom priestore, ale aj ďalších);
  + **SWOT analýza** situácie v BBSK využitá pre návrh riešení s ohľadom na analyzované oblasti výkonu verejnej moci, resp. poskytovaných verejných služieb – SWOT analýza pre každú riešenú oblasť (energetika, životné prostredie a adaptácia na zmenu klímy, cirkulárnu ekonomika)

**Podmienky**: zaslanie na pripomienkovanie Banskobystrickému samosprávnemu kraju; absolvovanie stretnutí s relevantnými kľúčovými partnermi pre predstavenie a overenie predbežných záverov (využitie technologických a iných SMART riešení v napojení na ciele a priority BBSK) - za týmto účelom Poskytovateľ za účasti Objednávateľa a podľa jeho zadania zrealizuje minimálne **3** stretnutia s kľúčovými subjektami v regióne a zapracuje výstupy z týchto stretnutí do Diela.

**Termín**: verziu so zapracovanými pripomienkami odovzdať najneskôr najneskôr **6** mesiacov od nadobudnutia účinnosti Zmluvy

1. záväzok Poskytovateľa poskytovať Objednávateľovi podľa potreby (maximálne v rozsahu 1000 hodín) na základe jednotlivých objednávok konzultačnú činnosť (ďalej ako **„Konzultácie“**), v rozsahu:

* Odborné konzultačné služby v sebe zahŕňajú podľa požiadaviek zo strany Objednávateľa poradenstvo najmä v tematických oblastiach Energetika; Životné prostredie a adaptácia na zmenu klímy; Cirkulárna ekonomika a inovácie, a ďalšie poradenstvo súvisiace s témami/okruhmi, ktoré sú predmetom koncepcie SMART (nadväzujú a súvisia s koncepčným dokumentom z celku 1), a zamerané sú predovšetkým na:
  + definovanie globálnych cieľov a strategických priorít v jednotlivých oblastiach kompetencií BBSK v kontexte možností uplatnenia SMART politík, s dôrazom na energetiku; životné prostredie a adaptáciu na zmenu klímy; cirkulárnu ekonomiku a inovácie
  + definovanie kľúčových ukazovateľov výkonnosti; návrh konkrétnych opatrení a aktivít a ich očakávaný príspevok k príslušným definovaným čiastkovým cieľom v troch tematických oblastiach
  + nastavenie inštitucionálneho a organizačného zabezpečenie realizácie koncepcie
  + nastavenie indikatívneho časového a finančného harmonogram realizácie koncepcie
  + identifikáciu interných a externých vplyvov navrhovaných opatrení
  + identifikáciu partnerských inštitúcií, subjektov a cieľových skupín pre kľúčové ukazovatele výkonnosti v troch tematických oblastiach
  + návrh možných zámerov SMART projektov a investícií vhodných na realizáciu v čase prípravy
  + nastavenie systému monitorovania opatrení a projektov
  + nastavenie systému hodnotenia plnenia úloh a ich predbežný časový plán
  + nastavenie systémov regionálnej koordinácie zavádzania technologických a sociálnych riešení

- záväzok Objednávateľa uhradiť Poskytovateľovi za vykonanie Diela a poskytnutie Konzultácií cenu za podmienok uvedených v tejto Zmluve.

1. Predmet plnenia Zmluvy bude financovaný z nenávratného finančného príspevku (ďalej len „NFP“) poskytovanom z Európskeho sociálneho fondu v rámci Operačného programu Efektívna verejná správa:
   1. Prioritná os: 1 Posilnené inštitucionálne kapacity a efektívna VS
   2. Investičná priorita: Investície do inštitucionálnych kapacít a do efektívnosti VS a verejných služieb na národnej, regionálnej a miestnej úrovni v záujme reforiem, lepšej právnej úpravy a dobrej správy
   3. Špecifický cieľ: 1.1 Skvalitnené systémy a optimalizované procesy VS
   4. Kód výzvy: OP EVS DOP-PO1-SC1.1-2019-1
   5. Názov projektu: Inteligentný kraj, kvalitnejší život
   6. Kód projektu: 314011Z673
   7. Zmluva o NFP č. Z314011Z673

**Článok II.**

**Cena**

1. Objednávateľ sa zaväzuje zaplatiť Poskytovateľovi za vykonanie Diela v rozsahu dojednanom v tejto Zmluve cenu:

Celková cena bez DPH ................. Eur

DPH .......... % ---------- Eur

Celková cena s DPH ................ Eur

(slovom ........................ Eur) (ďalej ako **„Cena za Dielo“**).

1. Cena za Dielo je splatná po odovzdaní kompletného Diela podľa podmienok tejto Zmluvy Poskytovateľom, na základe protokolu o odovzdaní.
2. Cena je uhrádzaná bankovým prevodom na účet Poskytovateľa, uvedený v záhlaví tejto Zmluvy, na základe faktúry, ktorú je Poskytovateľ oprávnený vystaviť po odovzdaní Diela podľa vyššie uvedeného.
3. Objednávateľ sa zaväzuje zaplatiť Poskytovateľovi za poskytnutie Konzultácií v rozsahu dojednanom v tejto Zmluve cenu:

Celková cena bez DPH ................. Eur

DPH .......... % ---------- Eur

Celková cena s DPH ................ Eur

(slovom ........................ Eur) (ďalej ako **„Cena za Konzultácie“**).

1. Cena je splatná po poskytnutí Konzultácií Poskytovateľom, vždy mesačne pozadu za predošlý kalendárny mesiac, v ktorom boli Konzultácie poskytnuté, na základe faktúry od Poskytovateľa a správy alebo potvrdenia o vykonaní objednaných Konzultácií, bankovým prevodom na účet Poskytovateľa, uvedený v záhlaví tejto Zmluvy.
2. Cena za jednotlivé Konzultácie je stanovená: .............................../za 1 človekohodinu
3. Za deň realizovania platby sa považuje deň pripísania finančných prostriedkov na bankový účet Poskytovateľa uvedený v záhlaví tejto Zmluvy.
4. Ceny stanovené v tejto Zmluve sú pevné a konečné.
5. Vystavená faktúra musí obsahovať náležitosti daňového dokladu podľa zákona č. 222/2004 Z. z. o dani z pridanej hodnoty v znení neskorších právnych predpisov. Faktúra musí zároveň obsahovať nasledovné údaje: (i) odvolávku na Objednávateľovo číslo tejto Zmluvy, (ii) popis plnenia v zmysle predmetu Zmluvy, (iii) bankové spojenie v zmysle Zmluvy, (iv) identifikácia projektu, na základe ktorého je financovaný predmet Zmluvy a (v) príslušné prílohy.
6. Ak faktúra alebo vyúčtovanie k faktúre obsahuje nesprávne alebo neúplné údaje, Objednávateľ takto vyhotovenú faktúru alebo vyúčtovanie vráti na jej opravu, príp. doplnenie. V takomto prípade sa preruší plynutie lehoty splatnosti faktúry. Pri novej správne vyhotovenej alebo opravenej faktúre plynie nová lehota splatnosti, ktorá začne plynúť dňom nasledujúcim po dni doručenia opravenej alebo doplnenej faktúry alebo vyúčtovania Objednávateľovi.
7. Preddavok alebo záloha nebude poskytnutá.
8. Splatnosť faktúr je z dôvodu využívania financovania zo štrukturálnych fondov Európskej únie 60 dní od ich doručenia Objednávateľovi.

**Článok III.**

**Podmienky vykonania Diela a poskytnutia Konzultácií**

1. Poskytovateľ zabezpečí vykonanie a odovzdanie Diela Objednávateľovi na miesto dodania: Oddelenie stratégií a analýz Úradu Banskobystrického samosprávneho kraja v jeho sídle v Banskej Bystrici (ďalej aj len „**Miesto dodania**“) priebežne elektronicky na email kontaktnej osoby podľa tejto Zmluvy a  sfinalizovaných dokumentov Diela na USB nosiči, ako aj 10 kusov v tlačenej podobe, v rozsahu podmienok k vykonaniu Diela podľa tejto Zmluvy, v lehote najneskôr **do 6 mesiacov od účinnosti tejto Zmluvy** (ďalej aj len „**Termín dodania**“).
2. Dielo sa považuje za riadne vykonané a odovzdané dňom, kedy Objednávateľ potvrdí prevzatie celého vykonaného Diela svojím podpisom na preberacom protokole.
3. Preberací protokol vyhotoví Objednávateľ v dvoch rovnopisoch, po jednom pre každú Zmluvnú stranu.
4. Objednávateľ nie je povinný prevziať od Poskytovateľa Dielo v prípade, ak nie je vyhotovené presne podľa podmienok tejto Zmluvy, ale aj podľa preukázateľne poskytnutých pokynov Objednávateľa pre Poskytovateľa.
5. V prípade, ak Objednávateľ zistí akúkoľvek vadu Diela, t. j. nevyhotovenie Diela podľa podmienok tejto Zmluvy, je oprávnený požadovať od Poskytovateľa opravu Diela, jeho doplnenie, resp. iné splnenie záväzku podľa Zmluvy a v prípade ak ani na základe písomnej výzvy k takejto náprave nedôjde, je Objednávateľ oprávnený požadovať vrátenie časti, alebo aj celej vyplatenej Ceny od Poskytovateľa, na základe výzvy doručenej Poskytovateľovi, v ktorej vyčísli požadovanú sumu uhradenú Objednávateľom neoprávnene a určí lehotu na jej zaplatenie.
6. Poskytovateľ sa zaväzuje poskytnúť Objednávateľovi Konzultácie v rozsahu **maximálne 1000 konzultačných človekohodín**, podľa požiadaviek Objednávateľa, v lehote od nadobudnutia účinnosti zmluvy do 31.05.2022
7. Požiadavka Objednávateľa na Konzultáciu bude vyhotovená ako objednávka najmä formou listu, alebo emailu, podľa potreby Objednávateľa.
8. Konzultácie budú realizované najmä formou listu, alebo emailu, alebo aj osobne, alebo inou formou, podľa požiadavky Objednávateľa.
9. Na základe jednotlivej objednávky Objednávateľa bude Poskytovateľ povinný poskytnúť Konzultáciu v rozsahu, v mieste a pre určené osoby podľa potreby a pokynov Objednávateľa najneskôr do 10 dní od doručenia predmetnej objednávky Poskytovateľovi.
10. Konzultáciu je Poskytovateľ povinný zdokumentovať v správe o poskytnutej Konzultácii formou listu, alebo emailu, potvrdeného Objednávateľom, prípadne dať si osobnú konzultáciu potvrdiť písomne Objednávateľom jeho podpisom.

**Článok IV.**

**Práva a povinnosti Zmluvných strán**

1. Poskytovateľ sa zaväzuje, že v Diele zanalyzuje a zhodnotí východiskovú situáciu v oblasti SMART princípov v BBSK, vyhodnotí silné a slabé stránky BBSK, zmapuje existujúce a možné technologické riešenia, formuluje ciele a strategické priority BBSK v prioritných oblastiach (predovšetkým energetika, životné prostredie a adaptácia na zmenu klímy, cirkulárna ekonomika).
2. Poskytovateľ sa zaväzuje, že v Diele využije participatívne postupy - zapojenie relevantných kľúčových hráčov pri definovaní potrieb, cieľov a priorít pre BBSK; za týmto účelom Poskytovateľ zrealizuje minimálne 3 stretnutia s kľúčovými subjektami v regióne (3 stretnutia samostatne pre každú z oblastí: životné prostredie a adaptácia na zmenu klímy; energetika; cirkulárna ekonomika) a zapracuje výstupy z týchto stretnutí do Diela.
3. Poskytovateľ sa zaväzuje dodať sfinalizované Dielo obsahujúce: a) textovú, tabuľkovú a grafickú časť v slovenskom jazyku; b) prezentácia so sumarizáciou postupov, výsledkov a hlavných zistení (v slovenskom a anglickom jazyku). Každá časť Diela alebo jeho príloh (textové, tabuľkové alebo grafické) budú dodané v editovateľnej forme, aby ich Objednávateľ mohol používať a upravovať podľa svojich potrieb. Všetky dátové podklady použité na vypracovanie Diela alebo za účelom poskytovaných Konzultácií budú Objednávateľovi poskytnuté vo forme otvorených dát. V rámci plnenia záväzku zo strany Poskytovateľa ako zmluvného partnera BBSK, je Poskytovateľ povinný dodať všetky príslušné zdrojové aj výsledné dátové súbory súvisiace s predmetom plnenia, vrátane prevodu príslušných práv k predmetným dátam tak, aby ich BBSK mohol publikovať, resp. inak využívať ako tzv. otvorené dáta, najmä na Portáli otvorených údajov BBSK. Dáta musia byť Poskytovateľom dodané v štandardných otvorených formátoch napr. CSV, TXT, XLSX, JSON alebo XML alebo v geoformátoch GeoJSON, SHP, prípadne iných strojovo čitateľných a štandardne používaných formátoch.
4. Poskytovateľ sa zaväzuje vykonať Dielo za podmienok stanovených v tejto Zmluve a prípadne podľa ďalších pokynov od Objednávateľa, najmä prostredníctvom emailu.
5. Poskytovateľ je povinný obstarať si veci a informácie potrebné na vykonanie Diela a poskytnutie Konzultácií. Akékoľvek náklady vynaložené na vykonanie Diela a/alebo poskytnutie Konzultácií zo strany Poskytovateľa, sú už zahrnuté v Cene za Dielo, alebo v Cene za Konzultácie.
6. Poskytovateľ sa zaväzuje predložiť návrh Diela v priebehu jeho vyhotovovania pred jeho dokončením na odsúhlasenie Objednávateľovi podľa článku I. Zmluvy a upraviť Dielo podľa pokynov Objednávateľa. Po odsúhlasení Diela v priebehu jeho vykonávania je Poskytovateľ povinný do Diela zapracovať prípadné dodatočné pokyny Objednávateľa.
7. Objednávateľ je povinný poskytnúť Poskytovateľovi za účelom vykonania Diela potrebnú súčinnosť.
8. Poskytovateľ sa zaväzuje vykonať Dielo tak, aby bolo Dielo vykonané s odbornou starostlivosťou, vhodné a pripravené na plnenie jeho zamýšľaných úloh.
9. Nesplnenie ktorejkoľvek povinnosti z tejto Zmluvy, ktorá už nie je sankcionovaná v inej časti Zmluvy, zakladá právo Objednávateľa si uplatniť okrem náhrady vzniknutej škody aj zmluvnú pokutu. Zmluvná pokuta vo výške 500,- Eur je dohodou Zmluvných strán a môže byť uložená Poskytovateľovi po písomnom upozornení o nesplnenej povinnosti a jej nesplnení, ak je to možné v dodatočnej lehote uloženej v upozornení. Táto zmluvná pokuta môže byť uložená aj opakovane a nevylučuje uplatnenie si aj iných nárokov Objednávateľa.
10. Poskytovateľ berie na vedomie, že plnenie tejto Zmluvy je financované aj formou nenávratného finančného príspevku v súlade so zákonom č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov. Poskytovateľ je preto z uvedených dôvodov povinný strpieť výkon kontroly/auditu/overovania oprávnenými osobami poverenými výkonom kontroly/auditu/overovania súvisiaceho s predmetom tejto Zmluvy a poskytnúť im všetku potrebnú súčinnosť, a to po dobu vyplývajúcu z aplikovateľných predpisov. Oprávnené osoby na výkon kontroly/auditu/ overovania sú najmä:
    * 1. poskytovateľ NFP (Ministerstvo vnútra Slovenskej republiky – riadiaci orgán pre Operačný program Efektívna verejná správa) a ním poverené osoby;
      2. útvar vnútorného auditu Riadiaceho orgánu alebo Sprostredkovateľského orgánu a nimi poverené osoby;
      3. Najvyšší kontrolný úrad SR a ním poverené osoby;
      4. orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu;
      5. splnomocnení zástupcovia Európskej Komisie a Európskeho dvora audítorov;
      6. orgán zabezpečujúci ochranu finančných záujmov EÚ;
      7. osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktami EÚ.

Za strpenie výkonu kontroly podľa tohto článku Zmluvy a poskytnutie súčinnosti pri výkone kontroly neprináleží Poskytovateľovi žiadna odmena, náhrada ani iné plnenie. Táto povinnosť trvá aj po zániku Zmluvy. V prípade zmeny vyššie uvedených legislatívnych aktov je Poskytovateľ povinný podriadiť sa kontrole príslušných orgánov tak, aby bol dosiahnutý účel sledovaný týmto zmluvným ustanovením; to platí aj pre prípad zmeny príslušných orgánov.

**Článok V.**

**Využitie subdodávateľov**

1. Poskytovateľ predkladá v prílohe k tejto Zmluve zoznam všetkých svojich subdodávateľov s uvedením  ich identifikačných údajov, predmetu subdodávky a údajov o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Poskytovateľ ku každému subdodávateľovi zároveň predkladá dôkaz o oprávnení na príslušné plnenie predmetu zákazky podľa § 32 ods. 1 písm. e) ZVO a dôkaz o zápise do registra partnerov verejného sektora, ak zákon pre takéhoto subdodávateľa tento zápis vyžaduje. Až do splnenia všetkých záväzkov vyplývajúcich z tejto Zmluvy je Poskytovateľ povinný oznámiť Objednávateľovi akúkoľvek zmenu údajov o subdodávateľovi.
2. Poskytovateľ je oprávnený kedykoľvek počas trvania tejto Zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie Zmluvy podľa § 32 ods. 1 písm. e) ZVO, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvného vzťahu s novým subdodávateľom (podľa toho ktorá udalosť nastane skôr, je Poskytovateľ povinný oznámiť Objednávateľovi (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť Objednávateľovi doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) ZVO pre daný predmet subdodávky. Až do splnenia všetkých záväzkov vyplývajúcich z tejto Zmluvy je Poskytovateľ povinný oznámiť Objednávateľovi akúkoľvek zmenu údajov o novom subdodávateľovi.
3. Osoba, ktorá sa má stať subdodávateľom, sa subdodávateľom stáva podľa tejto Zmluvy schválením zo strany Objednávateľa, ktoré sa učiní podpisom nového navrhovaného znenia Zoznamu subdodávateľov vo forme dodatku k Zmluve. Objednávateľ je oprávnený subdodávateľa odmietnuť z dôvodu akejkoľvek pochybnosti o schopnosti riadneho plnenia zmluvy, odmietnutie sa Poskytovateľ zaväzuje bez výhrad rešpektovať.
4. Povinnosti uvedené v ods. 1 a 2 tohto článku Zmluvy nie je Poskytovateľ povinný plniť v prípade subdodávateľov, ktorí mu dodávajú tovary.
5. Poskytovateľ je oprávnený plniť predmet tejto Zmluvy výlučne prostredníctvom subdodávateľov podľa tohto článku Zmluvy. Za plnenie subdodávateľa zodpovedá Poskytovateľ ako za plnenie vlastné. Poskytovateľ je ďalej povinný vykonávať všetky činnosti podľa tejto Zmluvy, čo platí aj pre prípady, ak tieto vykonáva prostredníctvom subdodávateľa, len na to dostatočne odborne kvalifikovanými osobami. Pokiaľ Poskytovateľ v procese verejného obstarávania uviedol na preukázanie splnenia akejkoľvek kvalifikácie konkrétnu fyzickú osobu (ďalej len „**Expert**“), je povinný zabezpečiť, aby v tomu zodpovedajúcom rozsahu vykonával príslušné činnosti tento Expert a v prípade nemožnosti vykonávania činnosti týmto Expertom, je Poskytovateľ povinný zabezpečiť nahradenie Experta inou osobou s prinajmenšom rovnakou kvalifikáciu, o čom bezodkladne písomne upovedomí Objednávateľa aj s preukázaním kvalifikácie. Takúto náhradnú osobu je Objednávateľ z dôvodov nedostatočnej kvalifikácie oprávnený do 10 dní od oznámenia odmietnuť a Poskytovateľ je za rovnakých podmienok povinný nahradiť osobu Experta. V súvislosti s plnením tejto Zmluvy a všetkými činnosťami sa Poskytovateľ zaväzuje postupovať v striktnom súlade s ust. § 34 ods. 3 ZVO a ust. § 41 ods. 1 písm. b) ZVO a je povinný zabezpečiť, aby všetci subdodávatelia a Experti spĺňali podmienky v zmysle predmetných ustanovení a tieto dodržiavali počas celého trvania Zmluvy.
6. Zmluvné strany sa dohodli za účelom zabezpečenia všetkých povinností Poskytovateľa podľa tohto článku Zmluvy na zmluvnej pokute tak, že v prípade porušenia ktorejkoľvek povinnosti týkajúcej sa subdodávateľov alebo ich zmeny zo strany Poskytovateľa, má Objednávateľ okrem práva odstúpiť od Zmluvy, aj nárok na zmluvnú pokutu vo výške 5 % z celkovej Ceny podľa tejto Zmluvy, za každé takéto porušenie, a to aj opakovane. Zmluvné strany prehlasujú, že považujú dohodnutú výšku zmluvnej pokuty za primeranú, vzhľadom na charakter a povahu zmluvnou pokutou zabezpečovaných povinností Poskytovateľa a celkovú cenu za plnenie podľa tejto Zmluvy. Uplatnením si zmluvnej pokuty nie je dotknuté právo Objednávateľa na odstúpenie od Zmluvy, úrok z omeškania a na náhradu vzniknutej škody. Zaplatenie predmetnej zmluvnej pokuty nezbavuje Poskytovateľa povinností podľa tohto článku Zmluvy.

**Článok VI.**

**Register partnerov verejného sektora**

1. Poskytovateľ sa zaväzuje byť riadne zapísaný v registri partnerov verejného sektora po dobu trvania tejto Zmluvy, ak mu taká povinnosť vyplýva zo zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej ako „Zákon o RPVS“). Poskytovateľ sa zaväzuje zabezpečiť, aby jeho subdodávatelia v zmysle § 2 ods. 1 písm. a) bod 7 Zákona o RPVS boli riadne zapísaní v registri partnerov verejného sektora po dobu trvania subdodávateľskej zmluvy, ak im taká povinnosť vyplýva zo Zákona o RPVS. Poskytovateľ je povinný na požiadanie Objednávateľa predložiť všetky zmluvy so svojimi subdodávateľmi. Porušenie ktorejkoľvek z povinností Poskytovateľa podľa tohto ustanovenia Zmluvy je jej podstatným porušením a zakladá právo Objednávateľa na odstúpenie od tejto Zmluvy s právnymi účinkami ukončenia Zmluvy ex tunc, a/alebo právo Objednávateľa požadovať od Poskytovateľa zaplatenie zmluvnej pokuty vo výške ceny dohodnutej podľa tejto Zmluvy, čím nie je nijako dotknutý nárok Objednávateľa požadovať od Poskytovateľa náhradu škody vzniknutej Objednávateľovi v dôsledku nesplnenia vyššie uvedených povinností Zhotoviteľa. Zmluvné strany prehlasujú, že výšku zmluvnej pokuty považujú za primeranú, pretože pri rokovaniach o dohode o výške zmluvnej pokuty prihliadali na hodnotu a význam touto zmluvnou pokutou zabezpečovanej zmluvnej povinnosti. Objednávateľ je oprávnený odstúpiť od Zmluvy aj v nasledujúcich prípadoch:
2. dňom právoplatného rozhodnutia registrujúceho orgánu o výmaze Poskytovateľa alebo niektorého subdodávateľa Poskytovateľa podľa § 12 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o registri partnerov verejného sektora“),
3. dňom právoplatného rozhodnutia registrujúceho orgánu o  pokute uloženej Poskytovateľovi podľa § 13 ods. 2 zákona o registri partnerov verejného sektora,
4. ak je Poskytovateľ - partner verejného sektora viac ako 30 dní v omeškaní so zápisom novej oprávnenej osoby (§ 10 ods. 2 tretia veta zákona o registri partnerov verejného sektora),
5. ak subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora, nie sú zapísaní v registri partnerov verejného sektora.
6. V prípade, že nie je splnená povinnosť podľa § 11 ods. 2 zákona o registri partnerov verejného sektora alebo ak je Poskytovateľ v omeškaní so splnením povinnosti podľa § 10 ods. 2 tretej vety citovaného zákona, nie je Objednávateľ v omeškaní, ak z tohto dôvodu neplní, čo mu ukladá táto Zmluva. V prípade, že Objednávateľ nevyužije právo odstúpiť od Zmluvy v zmysle § 15 ods. 1 zákona o registri partnerov verejného sektora, má právo na zaplatenie zmluvnej pokuty zo strany Poskytovateľa vo výške 20% z celkovej hodnoty plnenia podľa tejto Zmluvy.

**Článok VII.**

**Vady Diela**

1. Poskytovateľ zodpovedá za vady, ktoré má Dielo v čase jeho odovzdania Objednávateľovi a to aj vtedy, ak tieto vady vyjdú najavo až neskôr, počas záručnej doby.
2. Zmluvné strany sa dohodli, že záručná doba je 12 mesiacov, počas ktorých, ak Objednávateľ zistí na Diele vady, po ich oznámení Poskytovateľovi, je Poskytovateľ ich bezodplatne a bezodkladne odstrániť. Poskytovateľ je povinný odstrániť vady Diela najneskôr do 30 dní od doručenia oznámenia o vadách Poskytovateľovi od Objednávateľa.
3. V prípade, že vady Diela nebudú Poskytovateľom odstránené v zmysle vyššie uvedeného, zakladá takéto konanie právo Objednávateľa uplatniť si voči Poskytovateľovi zmluvnú pokutu vo výške 5000,- Eur, pretože Zmluvné strany považujú takéto konanie za porušenie povinnosti Zmluvy. Nárok Objednávateľa na náhradu škody tým nie je dotknutý.

**Článok VIII.**

**Omeškania**

1. Objednávateľ je v prípade omeškania s úhradou faktúry povinný zaplatiť Poskytovateľovi úroky z omeškania vo výške 0,02 % z Ceny za Dielo za každý aj začatý deň omeškania.
2. Poskytovateľ je povinný za nedodanie Diela riadne a včas podľa podmienok tejto Zmluvy zaplatiť úrok z omeškania vo výške 0,10 % z Ceny za Dielo za každý aj začatý deň omeškania.
3. Objednávateľ je v prípade omeškania s úhradou faktúry povinný zaplatiť Poskytovateľovi úroky z omeškania vo výške 0,02 % z Ceny za Konzultáciu vo výške danej z neuhradenej faktúry, za každý aj začatý deň omeškania.
4. Poskytovateľ je povinný za neposkytnutie Konzultácie riadne a včas podľa podmienok tejto Zmluvy zaplatiť úrok z omeškania vo výške 0,10 % z Ceny za Konzultáciu za každý aj začatý deň omeškania.
5. Uplatnením si úroku z omeškania nie je dotknutý nárok Objednávateľa na náhradu škody.

**Článok IX.**

**Ukončenie Zmluvy**

1. Táto Zmluva zanikne úplným naplnením povinností oboch Zmluvných strán. Zmluvu je taktiež možné ukončiť písomnou dohodou Zmluvných strán, alebo písomným odstúpením od Zmluvy niektorou Zmluvnou stranou.
2. V prípade zániku Zmluvy dohodou Zmluvných strán, táto zaniká dňom uvedeným v tejto dohode. V dohode sa upravia aj vzájomné nároky Zmluvných strán vzniknuté z plnenia zmluvných povinností alebo z ich porušenia ku dňu zániku Zmluvy dohodou.
3. Ak Poskytovateľ koná v rozpore s touto Zmluvou, súťažnými podkladmi, právnymi predpismi a na písomnú výzvu Objednávateľa toto konanie a jeho následky v určitej lehote neodstráni, je Objednávateľ oprávnený od Zmluvy odstúpiť. Predchádzajúca písomná výzva Objednávajúceho nie je potrebná v prípade odstúpenia od Zmluvy zo strany Objednávajúceho podľa bodu 4 tohto článku.
4. Objednávateľ si vyhradzuje právo odstúpenia od Zmluvy aj bez predchádzajúcej písomnej výzvy, ak Poskytovateľ nedodrží podmienky vykonania Diela alebo poskytovania Konzultácií podľa Zmluvy a súťažných podkladov, alebo ak nie je Poskytovateľ schopný zabezpečiť vykonanie Diela a/alebo poskytnutie Konzultácií podľa tejto Zmluvy.
5. Odstúpenie od Zmluvy musí mať písomnú formu a musí byť druhej Zmluvnej strane doručené. Účinky odstúpenia nastávajú ex nunc dňom doručenia odstúpenia druhej Zmluvnej strane. Ak pri odstúpení nastane situácia, že už časť plnenia podľa tejto Zmluvy bola Zmluvnými stranami vykonaná, to, čo sa už nedá vrátiť si Zmluvné strany započítajú a dohodou sa vysporiadajú.
6. Objednávateľ si vyhradzuje právo odstúpiť od Zmluvy v prípade, kedy ešte nedošlo k plneniu zo Zmluvy medzi Objednávateľom a Poskytovateľom a výsledky kontroly poskytovateľa NFP na financovanie tejto Zmluvy pre Objednávateľa neumožňujú financovanie výdavkov vzniknutých z obstarávania predmetných tovarov, služieb, stavebných prác alebo iných postupov podľa tejto Zmluvy.

**Článok X.**

**Záverečné ustanovenia**

1. Táto Zmluva môže byť zmenená písomnými dodatkami podpísanými obidvomi Zmluvnými stranami.
2. Táto Zmluva je vyhotovená v 3 rovnopisoch. Poskytovateľ obdrží 1 rovnopis tejto Zmluvy a Objednávateľ dva rovnopisy.
3. Táto Zmluva nadobúda platnosť v okamihu jej podpisu obidvomi Zmluvnými stranami a účinnosť dňom nasledujúcim po dni jej zverejnenia na webovom sídle Objednávateľa v zmysle § 47a zákona č. 40/1964 Zb. Občianskeho zákonníka v znení neskorších predpisov a § 5a zákona č. 211/2000 Z. z. o slobodnom prístupe k informáciám v znení neskorších predpisov.
4. Poskytovateľ je oprávnený vykonať naviac práce/plnenia nad rozsah dohodnutý v tejto Zmluve až na základe predchádzajúcej dohody Zmluvných strán uzatvorenej vo forme písomného a očíslovaného dodatku k tejto Zmluve, v ktorom si Zmluvné strany dohodnú rozsah naviac prác/plnenia, ich termín realizácie, výšku ceny za ich vykonanie a spôsob ich úhrady, resp. iné podmienky potrebné pre realizáciu prác/plnení naviac. Objednávateľ je povinný zaplatiť cenu za vykonanie prác/plnení naviac, až po platnom uzatvorení písomného dodatku k tejto Zmluve a ich riadnom a včasnom vykonaní. Poskytovateľ nie je oprávnený vykonávať práce/plnenie naviac bez predchádzajúceho písomného dodatku k tejto Zmluve.
5. Zmluvné strany sa týmto zaväzujú, že budú dodržiavať záväzok mlčanlivosti na základe zákona č. 18/2018 Z. z. o ochrane osobných údajov v znení neskorších predpisov, ktorý sa vzťahuje na všetky citlivé informácie vrátane osobných údajov, s ktorými sa môže pri plnení svojich zmluvných povinností oboznámiť, a to v akejkoľvek forme (najmä písomnej, elektronickej, alebo ústnej). Zmluvné strany sa zaväzujú, že citlivé informácie, alebo osobné údaje s ktorými sa oboznámia, nebudú okrem povinností vyplývajúcich zo všeobecne záväzných právnych predpisov nijako zverejňovať, ani ich akoukoľvek formou reprodukovať alebo podávať ich akýmkoľvek tretím neoprávneným osobám.
6. V prípade, že Dielo alebo jeho ktorákoľvek časť, ktorého vykonanie je predmetom tejto Zmluvy spĺňa náležitosti autorského diela podľa zákona č. 185/2015 Z. z. autorský zákon (ďalej len „autorský zákon“), Poskytovateľ udeľuje Objednávateľovi dňom prevzatia Diela v zmysle tejto Zmluvy licenciu podľa autorského zákona, a to výhradnú, neobmedzenú (najmä bez vecného, časového a teritoriálneho obmedzenia), v rozsahu uvedenom v § 19 autorského zákona, tak aby Dielo alebo jeho časť mohol používať na vlastnú potrebu, a za týmto účelom ho poskytovať aj tretím osobám, ako podklady pre plnenie úloh Objednávateľa. Objednávateľ je tiež oprávnený tieto predmety duševného vlastníctva spracovávať, vyhotovovať rozmnoženiny, zverejňovať, rozširovať akokoľvek inak používať v zmysle príslušných právnych predpisov ale najmä ich poskytnúť orgánom a organizáciám štátnej správy a územnej samosprávy pre plnenie ich úloh vo všeobecnom verejnom záujme. Poskytovateľ zároveň udeľuje dňom prevzatia Diela, Objednávateľovi právo udeliť tretej osobe súhlas na použite Diela v rozsahu udelenej licencie a tiež súhlas na postúpenie licencie. Zmluvné strany sa zároveň dohodli, že odmena Poskytovateľa v zmysle tohto bodu tohto článku je zahrnutá v celom rozsahu v Cene za Dielo podľa tejto Zmluvy. Poskytovateľ sa zaväzuje v záujme naplnenia vyššie uvedeného vysporiadať všetky právne vzťahy s tretími osobami, ktoré sa budú podieľať na zhotovené Diela tak, aby si tieto osoby nemohli uplatňovať voči Objednávateľovi žiadne nároky. V prípade, ak si tretia osoba uplatní voči Objednávateľovi nárok z titulu porušenia autorských alebo iných práv, Poskytovateľ sa zaväzuje na prvú výzvu odškodniť Objednávateľa formou vysporiadania nárokov tretej osoby a ďalej nahradiť Objednávateľovi škodu, ktorá mu vznikne v dôsledku uplatnenia nároku treťou osobou, a to v plnej výške (vrátane sankcií, úhrady nákladov na právne zastúpenie a pod.). Ustanovenia tohto článku platia aj po zániku tejto Zmluvy z akéhokoľvek dôvodu. Ostatné nároky Objednávateľa z tejto Zmluvy alebo vyplývajúce z aplikovateľných právnych predpisov tým ostávajú nedotknuté.
7. Poskytovateľ sa zaväzuje dodržiavať všetky verejnoprávne povinnosti súvisiace s Dielom a plnením tejto Zmluvy a Dielo sa zaväzuje vyhotoviť tak, aby bolo v súlade s aplikovateľnými právnymi predpismi a metodickými pokynmi. Pri svojej činnosti sa Poskytovateľ zaväzuje v prípade, ak je to potrebné, komunikovať svoju činnosť s príslušnými orgánmi verejnej moci a zabezpečiť si všetky súhlasy, povolenia a rozhodnutia, ak sú potrebné.
8. Poskytovateľ vyhlasuje a bez možnosti liberácie zodpovedá za to, že Dielo bude bez právnych vád, t. j. najmä nebude zaťažené akýmikoľvek právami tretej osoby. V prípade zistenia právnych vád je Poskytovateľ povinný bezodkladne odstrániť právne vady Diela tak, aby Dielom nedošlo k porušovaniu práv tretích osôb, najmä vysporiadaním práv s tretími osobami, eventuálne úpravou Diela, všetko na náklady Poskytovateľa. Zodpovednosť Poskytovateľa za škodu tým nie je dotknutá.
9. Každá zo Zmluvných strán sa zaväzuje, že neprevedie nijaké práva a povinnosti (záväzky) vyplývajúce z tejto Zmluvy, resp. ich časť na iný subjekt bez predchádzajúceho písomného súhlasu druhej Zmluvnej strany. V prípade porušenia tejto povinnosti, bude zmluva o prevode (postúpení) zmluvných záväzkov, neplatná. V prípade porušenia tejto povinnosti jednou zo Zmluvných strán, je druhá zmluvná strana oprávnená od Zmluvy odstúpiť, a to s účinnosťou odstúpenia ku dňu, keď bolo písomné oznámenie o odstúpení od Zmluvy doručené druhej Zmluvnej strane. Tým nie je dotknuté právo na náhradu škody.
10. V prípade, ak bude podľa tejto Zmluvy potrebné doručovať druhej Zmluvnej strane akúkoľvek písomnosť, doručuje sa táto písomnosť na adresu Zmluvnej strany uvedenú v záhlaví Zmluvy, dokiaľ nie je zmena adresy písomne oznámená druhej Zmluvnej strane. V prípade, ak sa písomnosť aj pri dodržaní týchto podmienok vráti nedoručená, Zmluvné strany sa dohodli, že účinky doručenia nastávajú tretím dňom po vrátení zásielky Zmluvnej strane, ktorá zásielku poslala.
11. Zmluvné strany si túto Zmluvu prečítali, súhlasia s jej obsahom a prehlasujú, že je uzavretá slobodne, vážne, nie v tiesni ani za nevýhodných podmienok. Na dôkaz čoho Zmluvné strany pripájajú svoje podpisy.
12. Neoddeliteľnou súčasťou tejto Zmluvy sú prílohy:

Príloha č. 1: Zoznam subdodávateľov

|  |  |
| --- | --- |
| V Banskej Bystrici dňa .......................  ......................................................................  Banskobystrický samosprávny kraj  Ing. Ján Lunter  predseda | V ............. dňa .......................  ......................................................................  ..................  ...................  ................ |